CELEX: 62007TN0418
Language: lv
Date: 2007-11-19 00:00:00
Title: Lieta T-418/07: Prasība, kas celta 2007. gada 19. novembrī — LIBRO /ITSB — Causley ( LiBRO )

12.1.2008   
            
            
               LV
            
            
               Eiropas Savienības Oficiālais Vēstnesis
            
            
               C 8/27
            
         Prasība, kas celta 2007. gada 19. novembrī — LIBRO/ITSB — Causley (“LiBRO”)
   (Lieta T-418/07)
   (2008/C 8/48)
   Valoda, kādā sagatavots prasības pieteikums — vācu
   Lietas dalībnieki
   
      Prasītāja: LIBRO Handelsgesellschaft mbH, Guntramsdorf (Austrija) (pārstāvis –G. Prantl, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Dagmar Causley, Pleidelsheim (Vācija)
   Prasītājas prasījumi:
   
               —
            
            
               Iekšējā tirgus saskaņošanas biroja Apelāciju ceturtās padomes 2007. gada 3. septembra lēmumu (apelācijas lieta 1454/2005-4) atcelt un grozīt tādējādi, lai prasītājas Iekšējā tirgus saskaņošanas birojam iesniegtā apelācijas sūdzība tiktu atzīta par pamatotu un iebildumi tādējādi tiktu noraidīti pilnā apmērā;
            
         
               —
            
            
               piespriest Iekšējā tirgus saskaņošanas birojam un iespējamām personām, kas iestājušās lietā, atlīdzināt tiesāšanās izdevumus solidāri.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: prasītāja;
   
      Attiecīgā Kopienas preču zīme: vārdiska un grafiska preču zīme “LiBRO” attiecībā uz precēm un pakalpojumiem, kas ietilpst 2., 9., 14., 16., 18., 20., 25., 28., 35., 38., 41. un 42. klasē (reģistrācijas pieteikums Nr. 2 616 753);
   
      Iebildumu procesā pretstatītās preču zīmes vai apzīmējuma īpašniece: Dagmar Causley;
   
      Iebildumu procesā pretstatītā preču zīme vai apzīmējums: grafiska preču zīme “LIBERO” attiecībā uz precēm un pakalpojumiem, kas ietilpst 9., 38. un 42. klasē (Kopienas preču zīme Nr. 401 141);
   
      Iebildumu nodaļas lēmums: reģistrācijas pieteikumu daļēji noraidīt;
   
      Apelāciju padomes lēmums: Iebildumu nodaļas lēmumu daļēji noraidīt;
   
      Izvirzītie pamati: Regulas (EK) Nr. 40/94 (1) 8. panta 1. punkta b) apakšpunkta pārkāpums, jo starp pretstatītajām preču zīmēm neesot sajaukšanas iespējas.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp. ).